**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO ,,DĖL KLAIPĖDOS MIESTO SAVIVALDYBĖS TARYBOS 2017 M. LIEPOS 27 D. SPRENDIMO NR. T2-192**

**„DĖL MOKYTOJO PADĖJĖJO ETATŲ ĮVEDIMO IR FINANSAVIMO ŠVIETIMO ĮSTAIGOSE TVARKOS APRAŠo PATVIRTINIMO“ pakeitimo“ PROJEKTO**

**1. Projekto rengimą paskatinusios priežastys.** Šis sprendimo projektas parengtas, siekiant mokytojo padėjėjo etatų įvedimo ir finansavimo švietimo įstaigose tvarkos apraše, patvirtintame Klaipėdos miesto savivaldybės tarybos 2017 m. liepos 27 d. sprendimu Nr. T2-192 „Dėl mokytojo padėjėjo etatų įvedimo ir finansavimo švietimo įstaigose tvarkos aprašo patvirtinimo" (toliau – Aprašas) atlikti pakeitimus, užtikrinant specialiosios pagalbos švietimo įstaigose teikimo prieinamumą ir mokytojo padėjėjų etatų finansavimą.

**2. Parengto projekto tikslai ir uždaviniai.** Šio sprendimo projekto tikslas – patobulinti mokytojo padėjėjo etatų įvedimo ir finansavimo tvarką.Uždavinys – patikslinti Aprašo nuostatas.

**3. Kaip šiuo metu yra teisiškai reglamentuojami projekte aptarti klausimai.** Šiuo metumokytojo padėjėjo etatų įvedimo ir finansavimo švietimo įstaigose tvarką reglamentuoja Savivaldybės tarybos 2017 m. liepos 27 d. sprendimas Nr. T2-192 ,,Dėl mokytojo padėjėjo etatų įvedimo ir finansavimo švietimo įstaigose tvarkos aprašo patvirtinimo“. Apraše nebuvo numatyta galimybė tikslinti mokytojų padėjėjų etatų poreikį, prasidėjus mokslo metams.

**4. Kokios numatomos naujos teisinio reglamentavimo nuostatos ir kokių rezultatų laukiama.** Patvirtinus šį sprendimo projektą:

– Apraše bus tikslinami ir keičiami pavadinimai (Aprašo 3, 4 punktai, 8.1 papunktis, 10 punktas, 11.2 papunktis) pagal šiuo metu galiojančius pavadinimus ir pasikeitusius teisės aktus;

– Apraše bus įtvirtinta mokytojo padėjėjo etatų steigimo 2 kriterijų būtinybė (Aprašo 4 punktas, 4.1, 4.2 papunkčiai), tokiu būdu neliks kriterijų interpretavimo galimybės;

– nustatoma, kad įstaigos galės tikslinti mokytojo padėjėjų etatus 2 kartus per metus (rugpjūčio ir sausio mėn.). Tai padės užtikrinti mokytojo padėjėjo pagalbos teikimą specialiųjų ugdymosi poreikių turintiems mokiniams, kuriems pedagoginės psichologinės tarnybos rekomendacijos pateiktos prasidėjus mokslo metams (Aprašo 5 punktas);

– bus patikslinta prašymų teikimo tvarka (Aprašo 5.1 papunktis), atsižvelgiant į asmens duomenų teisinės apsaugos nuostatas;

–Aprašas bus papildytas nauja nuostata dėl mokytojo padėjėjo veiklos organizavimo nuotolinio mokymo proceso metu (Aprašo 14.2 papunktis). Šis pakeitimas atliktas, atsižvelgus į Švietimo, mokslo ir sporto ministerijos papildymus;

– bus pakoreguoti mokytojo padėjėjui keliami reikalavimai (Aprašo 15.1, 15.2, 15.3 papunkčiai), nes mokytojo padėjėjo darbe reikia turėti žinių apie mokinių sutrikimų specifiką, bendravimo ir bendradarbiavimo įgūdžių;

– bus atlikti kiti redakcinio pobūdžio Aprašo punktų pakeitimai.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Patvirtinus naują Aprašą, .neigiamų pasekmių nenustatyta.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.** Šiam sprendimui įgyvendinti kiekvienais metais 2 kartus bus tikslinamas mokytojo padėjėjų etatų skaičius, todėl reikalingi Savivaldybės administracijos direktoriaus įsakymai. Jų projektus pagal komisijos protokolinius nutarimus paruoš Savivaldybės administracijos Švietimo skyriaus (toliau – Švietimo skyrius) specialistai.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai**. Šio sprendimo projekto įgyvendinimui papildomų lėšų skirti nereikės, nes mokytojo padėjėjų etatams lėšos yra planuojamos kasmet. Jos yra perskirstomos rugsėjo mėnesį, pasikeitus situacijai, įstaigose padidėjus ar sumažėjus mokytojo padėjėjų etatams pagal poreikį.

2021-2022 m. m. įsteigti 221,5 mokytojo padėjėjo etato. Jie finansuojami iš mokymo lėšų arba iš savivaldybės biudžeto, jei mokymo lėšų įstaigai nepakanka. 1 etato finansavimui vidutiniškai 1 mėnesiui darbo užmokesčio fondui reikia 1046,87 Eur (C lygio pareigybė, vidutinis darbo stažas 10–15 metų, vidutinis koeficientas 5,7: atlyginimas 5,7 X 181=1031,7 Eur + socialinis draudimas 1,47 proc. 15,17 Eur).

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).** Sprendimo projektas 2021 m. lapkričio 26 d. apsvarstytas Klaipėdos m. pedagogų švietimo ir kultūros centro mokytojo padėjėjų metodiniame susirinkime ir jam pritarta. Sprendimo projektą 2021 m. lapkričio 30 d. svarstė Švietimo tarybos nariai ir jam pritarė.

**9. Sprendimo projekto autorius ar autorių grupė, sprendimo projekto iniciatoriai.** Sprendimo projekto parengimą inicijavo Savivaldybės administracijos Švietimo skyrius, projektą parengė Švietimo skyriaus vyriausioji specialistė Alma Radvilė.

**10. Kiti reikalingi pagrindimai ir paaiškinimai.** Nėra.

PRIDEDAMA:

1. Teisės akto, nurodyto sprendimo projekto įžangoje, išrašas, 1 lapas.
2. Projekto lyginamasis variantas, 2 lapai.

Švietimo skyriaus vedėja Laima Prižgintienė